Tisztelt Szülők!

A Nagyboldogasszony Római Katolikus Gimnázium, Általános Iskola és Alapfokú Művészeti Iskola vezetősége és tantestülete az alábbiakban tájékoztatja Önöket a **2022/2023-as tanévben választható fakultációkról (érettségire felkészítő foglalkozásokról)**. A foglalkozások szervezése pedagógiai programunk, illetve a 20/2012. (VIII. 31.) EMMI rendelet 13. §, 13/A. §, 14. §. és 15. § alapján a következő elvek szerint történik.

A tanulók a következő oldalon feltüntetett foglakozásokból választhatnak az ott olvasható szempontok figyelembe vételével.

Az iskola szakmai javaslata, hogy az emelt szintű képzésre csak azok a tanulók jelentkezzenek, akik a 10. év végén az adott tantárgyból **jó vagy jeles**osztályzatot szereznek. Egy-egy csoport minimális **létszáma** a fenntartó által biztosított órakeret függvényében az adott tanév elején kerül meghatározásra. *A fakultációs foglalkozás értékelése minden esetben osztályzat, az megjelenik a bizonyítványban az óraszámmal együtt.*

Ha a tanulót – kérelmére – felvették a szabadon választott tanítási órára, a tanítási év végéig, vagy, ha a tanítási év vége előtt befejeződik, **az utolsó tanítási óra befejezéséig köteles azon részt venni.** A foglalkozást az értékelés és a minősítés, a mulasztás, továbbá a magasabb évfolyamra lépés tekintetében úgy kell tekinteni, mint a kötelező tanítási órát. A tanulónak – kiskorú tanuló esetén a szülőnek – írásban nyilatkoznia kell arról, hogy a szabadon választott tanítási órákra történő jelentkezés jogkövetkezményeit tudomásul vette (ld. mellékelt jelentkezési lap).

A tanulónak, vagy kiskorú tanuló esetén a szülőnek **írásban kell bejelentenie, ha** a tanuló **a következő tanítási évben már nem kíván részt venni** a szabadon választott tanítási órán, továbbá ha **jelentkezni kíván** a szabadon választott tanítási órára.

A tanuló május 20-áig jelentheti be a tantárgy és a felkészülési szint megválasztásával kapcsolatos döntését. A tanuló a **tanév során egy alkalommal** az igazgató engedélyével **módosíthatja** választását. A módosításra való kérelmet a szülő írásban nyújthatja be az erre a célra rendszeresített formanyomtatványon **félévente egy időszakban** (IX.1-15, és I.15-31).

A 2022/2023-as tanévben választható fakultációk a mellékelt táblázatban olvashatók. Kérjük, hogy a **jelentkezéseket** a kitöltött, aláírt nyilatkozat osztályfőnöknél vagy a titkárságon való leadásával tegyék meg az **2022. május 20-ig.**

2022. április 20.

Varga Bálint

igazgató



**JELENTKEZÉS FAKULTÁCIÓRA (ÉRETTSÉGIRE FELKÉSZÍTŐ FOGLALKOZÁSRA)**

**Nagyboldogasszony Iskolaközpont, 2022/2023-as tanév**

**Név: …………………………………………….… Osztály: 11. ….…….**

Kérjük, írjon „**1**” számjegyet (az elsősorban) választott foglalkozáshoz a „VÁLASZTÁS” oszlopba.

Ha még egy foglalkozást választ, írjon „**2**” számjegyet a megfelelő sor „VÁLASZTÁS” oszlopába.

|  |  |  |  |  |  |
| --- | --- | --- | --- | --- | --- |
| **Évfolyam** | **Osz-tály** | **Választható tantárgy** | **Heti óraszám** | **Pedagógus** | **VÁLASZTÁS** |
| 11. | a,b | magyar emelt | 2 | Dr. Pethő Ildikó |  |
| 11. | a,b | történelem emelt | 2 | Ondré Ágnes |  |
| 12. | a,b | magyar emelt | 2 | Dr. Pethő Ildikó |  |
| 12. | a,b | történelem emelt | 2 | Ondré Ágnes |  |
| 11. | a,b | biológia közép | 2 | Rangits Gábor |  |
| 11. | a,b | biológia emelt | 2 | Domokos Éva |  |
| 11. | a,b | kémia emelt | 2 | Rangits Gábor |  |
| 11. | a,b | matematika emelt | 2 | Pozsgai Norbert |  |
| 11-12. | a,b | földrajz közép | 2 | Rohánné Pintér Mária |  |
| 11-12. | a,b | földrajz emelt | 2 | Rohánné Pintér Mária |  |
| 11-12. | a,b | fizika közép | 2 | Fodor Péter |  |
| 11-12. | a,b | fizika emelt | 2 | Csatlós László |  |
| 11-12. | a,b | informatika közép | 2 | Csatlós László |  |
| 11-12. | a,b | informatika emelt | 2 | Tari Balázs |  |
| 12. | a,b | biológia közép | 2 | Domokos Éva |  |
| 12. | a,b | biológia emelt | 1 | Domokos Éva |  |
| 12. | a,b | kémia emelt | 2 | Rangits Gábor |  |
| 12. | a,b | matematika emelt | 2 | Fodor Péter |  |
| 9-10. | a,b | latin közép | 2 | Kovács Krisztina |  |
| 11. | a,b | angol emelt | 2 | Iharos Irén |  |
| 11. | a,b | olasz közép | 2 | Ivanics Beáta |  |
| 12. | a | angol emelt | 2 | Pozsegovics Gáborné |  |
| 12. | a,b | német közép | 2 | Komlóssyné Káldy Éva |  |
| 12. | a,b | olasz közép | 2 | Ivanics Beáta |  |

Ezen kívül érettségi felkészítés történhet igény szerint (szakköri keretben is) egyéb tantárgyakból (pl. ének, latin, testnevelés, vizuális kultúra). Igényelt tantárgy: …………………………………………………………………………

A meghirdetett foglalkozások a következő szempontok figyelembe vételével indulnak: a tantárgyfelosztás fenntartó általi jóváhagyása, csoportlétszám engedélyezése, tanulói választások, tanári kapacitás, órarendkészítés lehetőségei. A tantárgyakat oktató tanárok változása lehetséges.

A fakultációk időpontjai a résztvevő diákok és tanárok órarendjének összehangolásával alakulnak ki, ha megoldható, elképzelhető a sávos szervezés is. *Előfordulhat, hogy két tantárgy felvételének szándéka esetén a foglalkozások nem párosíthatók!*

A választható foglalkozások szervezésével kapcsolatos tudnivalókat megismertem, a jelentkezés jogkövetkezményeit tudomásul veszem.

2022. május 20.

….……………………………………….……. ………………..………………………..

(tanuló aláírása) (szülő aláírása)